Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 740/11/2201	Dunajská Streda, 16.1.2013
EEČ : 2-16-7-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
a
poškodeným:
1.	XXXXX
Obsahom zmieru je:
Obvinený dňa 18.10.2012poukázal na účet XXXXX celkovú sumu v o výške XXXXX , z ktorých XXXXX je určených na všeobecne prospešné účely a to XXXXX, t.j. XXXXX štátu  na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
realizované policajtom Odd.výkonu služby DI OR PZ Dun.Streda pod spisovou značkou ORP-73/DI-DS-11.
dňa XXXXX v čase o XXXXX hod. pri obci XXXXX na ceste XXXXX. XXXXX v okrese Dunajská Streda, kedy viedol v smere z obce XXXXX na obec XXXXX osobné motorové vozidlo zn. XXXXX evidenčného čísla XXXXX, v kilometri 1.0 po prejdení ľavotočivou zákrutou z dôvodu neprispôsobenia rýchlosti vozidla svojim schopnostiam, vlastnostiam vozidla a stavebnotechnickému stavu vozovky stratil kontrolu nad vozidlom, a zišiel s vozidlom vpravo do priekopy, kde narazil do stromu, jeho spolujazdkyňa XXXXX XXXXX utrpela v dôsledku dopravnej nehody zlomeninu kľúčnej kosti vľavo, bez posunutia úlomkov, ktoré si vyžiadali liečbu v trvaní od 23.8. 2011 do 27.9. 2011, podľa znaleckého posudku znalca z odboru zdravotníctvo odvetvie chirurgia,

Odôvodnenie: 
Uznesením policajta Okresného riaditeľstva Policajného zboru, Okresného dopravného inšpektorátu Dunajská Streda ČVS: ORP-73/DI-DS-2011 zo dňa 10.1.2012 bolo XXXXX vznesené obvinenie za prečin ublíženia na zdraví podľa § 158 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodený XXXXX dňa 18.10.2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že od obvineného nežiada odškodnenie nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu, zároveň vlastnoručne podpísal písomné vyhlásenie s označeným obsahom.

Obvinený dňa 18.10.2012 poukázal na účet XXXXX celkovú sumu v o výške XXXXX , z ktorých XXXXX je určených na všeobecne prospešné účely a to XXXXX, t.j. XXXXX štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú je  možné  podať     
                        Do troch  dní  od  jeho  doručenia   cestou   tunajšej  prokuratúry  na 
                        Krajskú prokuratúru v Trnave.
                        Sťažnosť má odkladný účinok.    

JUDr. XXXXX
prokurátor